**Tisztelt Sportbarát!**

A XV. kerületi Önkormányzat a helyi szabadidős sportolási lehetőségek bővítése érdekében 2016. május elsején – a „MAJÁLIS 2016” program keretében - nagyszabású sportfesztivált rendez 9.00 órai kezdettel a XV. kerületi Szántóföld utcai Sporttelepen.

A sportfesztivál keretében gyermek és felnőtt amatőr labdarúgó csapatok részére rendezünk villámtornát.

**A „MAJÁLIS KUPA” elnevezésű kispályás labdarúgó villámtornánkat** - felnőtt csapatok részére (14 éves kortól) és gyermek csapatok részére (14 éves korig) - a műfüves nagypályán kialakított 6db 20x40-s méretű pályán rendezzük meg.

A csapatok létszáma mindkét korosztályban 5+1fő, csere lehetőséggel.

**Nevezési díj nincs!**

**Díjazás:** I-III. helyezett gyermek és felnőtt csapatok érem, kupa, és oklevél elismerésben részesülnek és értékes foci labdákat is kapnak.

 IV.-VI. helyezettek kupa, oklevél és labda díjazásban részesülnek.

 **A Majálisra tisztelettel meghívom.**

Kérem, tiszteljen meg azzal, hogy kispályás foci csapatával (ismét) részt vesz ezen a nagyszabású labdarúgó eseményen. Várjuk barátait, ismerőseit és családját is valamennyi programunkra.

A nevezési lapot - kitöltve- a rendezvény napján a versenybizottságnak kell leadni 8.30-ig.

A részvételi szándékot célszerű előre jelezni (csapatnév és elérhetőség feltüntetésével) a varga.jozsef@csokonaiksk.hu e-mail címen.

A MAJÁLIS 2016’ rendezvény időrendje és programjai, illetve a labdarúgó villámtorna nevezési lapja és a versenyszabályok megtekinthetők, illetve letölthetők a [www.bpxv.hu](http://www.bpxv.hu/) honlapról.

A rendezvényre 7.00-tól 18.00-óráig fél óránként - díjmentesen- külön autóbuszokat indítunk Újpalota Fő téri megállóból (felszállási lehetőség a piacnál, a temetőnél, és a Régi Fóti út elején).

**Eredményes és sportszerű versenyzést kívánok!**

Budapest, 2016. április 12.

 Sportbaráti üdvözlettel:

Hajdu László

 polgármester